text: Udsolgt på årets første marked
  27 april 2018 kl. 14.38
  Omkring 40.000 mennesker ventes til at Korskro Hestemarked i de næste tre dage.
  Cirka 40.000 mennesker ventes på årets første marked, Korskro Hestemarked, i de tre dage, fredag, lørdag og søndag, det varer. Mens der tidligere har været trafikkaos omkring markedet, så meldes der på Store Bededag om mange biler, ja, men at trafikken glider fornuftigt.
  Alle stadepladser er udsolgt. 280 kræmmere er tilmeldt. De sælger det meste af det, der findes imellem himmel og jord, oftest i brugt tilstand. Og der er smådyrshandlere, tivoli og et kæmpe pariserhjul, som kan ses langt væk fra, og der er spillemænd og meget mere. Men med årene er der blevet færre heste på markedet. Ifølge arrangørerne skyldes det myndighedsbureaukrati.
  